เหนื่อยสู้กับความรู้สึก
กลายเป็น มวยนอกสายตา ที่ตกม้าตายตอนจบ,ตามสภาพสะบักสะบอมของนายดอน ปรมัตถ์วินัย รมว.ต่างประเทศ ที่โดนนักข่าวดักล้อมหน้าล้อมหลัง จี้ถามเรื่องการแสดงสปิริตลาออกจากตำแหน่ง,สะดุดปมหุ้นของเมีย เสียผู้เสียคนตอนแก่,ตกเป็นเหยื่ออันโอชะทางการเมือง ถูกขบวนการหมั่นไส้รัฐบาล คสช. ลากเข้าเหลี่ยมกระแทกชิ่ง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.,โดนล่อเป้าแบบรายวัน ไม่รู้จะอึดไปได้อีกนานแค่ไหน,ตามเงื่อนไขสถานการณ์ที่มีพวกจ้องฉวยเอาวิกฤติของ รมว.ต่างประเทศ เป็นโอกาส เขย่า ให้เกิดช่องว่าง เพื่อโอกาสลุ้นเสียบ ครม.ร่วมขบวน ลุงตู่,ข่าวปล่อย ปรับ ครม.ว่อนตั้งแต่นาทีแรกที่นายดอนเจอพิษหุ้น,ตามท้องเรื่องที่กระแสไหลเร็ว พาดโยงไปถึง บิ๊กป๊อก พล.อ.อนุพงษ์ เผ่าจินดา รมว.มหาดไทย ตกเป็นเป้าแรกที่จะโดนเขี่ยออก เพื่อสลับฉากให้พลเรือนเข้ามานั่งคุมมหาดไทย,เป้าหมายแซะ พี่รอง ก่อนใครเลย,นั่นก็ทำให้เจ้าตัวต้องขยับเดินแต้ม เปิดโปรแกรมความพร้อมการเลือกตั้งระดับท้องถิ่นภายในสิ้นปี ต่อเนื่องกับกระแสความเคลื่อนไหวทางลึกที่ว่ากันว่ามีการดีลกับอดีตพ่อเมืองคนดังที่เกษียณไปแล้ว รวมถึงผู้นำท้องถิ่น นายก อบจ.ที่ฐานคะแนนแน่นๆ,เดินแผนปั้นกองกำลัง ส.ส.ในสนามเลือกตั้ง,บิ๊กป๊อก เดินหมากวางเกมยาว หวังเกาะขบวนตีตั๋วต่อกับ บิ๊กตู่ ดูแล้วไม่ใช่จะแซะกันง่ายๆ,และพูดก็พูด ปรากฏการณ์ น้องเล็ก โละ พี่รอง โอกาสความเป็นไปได้แทบจะไม่มี ตามสภาพการณ์ของ 3 พี่น้องที่เกาะเกี่ยวกันอย่างเหนียวแน่นมากว่า30 ปี,มีข่าวมาเป็นสิบๆรอบแล้วก็ยังเหนียว,เสือซุ่ม–สิงห์เงียบ ยังยึดมหาดไทยไว้ได้แบบนิ่งๆ,เรื่องของเรื่อง จับทางเป้าจริงของการปล่อยข่าว เขย่าที่ว่างใน ครม. มุ่งโฟกัสไปที่ทีมเศรษฐกิจของรัฐบาล ตามรูปเกมที่มีการแห่กระแส กระตุกอุปาทานหมู่ปัญหาปากท้อง,กดดันมัดคอ ลุงตู่ ต้องปรับรัฐมนตรีกระทรวงเศรษฐกิจ,โดยมีนักการเมืองทั้งเพื่อไทยและประชาธิปัตย์แท็กทีมช่วยเขย่า เป้าหมายร่วมอยู่ที่เกมดิสเครดิต จอมยุทธ์กวง นายสมคิด จาตุศรีพิทักษ์ รองนายกฯ,เตะตัดขาค้ำยันนั่งร้านสำคัญของ พล.อ.ประยุทธ์,ตามท้องเรื่อง โยงปมล้มเหลวสถานการณ์ด้านเศรษฐกิจ เพื่อเตะสกัดการตีตั๋วต่อของ นายกฯลุงตู่ กับค่าย พลังประชารัฐ ยี่ห้อที่ สมคิด การันตี เป็นผู้สนับสนุนหลักอย่างเป็นทางการ,ข่าวปล่อย ปรับ ครม. งานนี้สมประโยชน์ด้วยกันทุกฝ่าย,แต่มันคือความเสียหายอย่างใหญ่หลวงสำหรับรัฐบาล คสช.,อารมณ์แบบที่ล่าสุด นายกฯลุงตู่ ต้องขอพูดแบบเปิดใจ ปล่อยเบรกยาวกับสื่อ,ระบายความอัดอั้น ที่โดนวิพากษ์วิจารณ์ว่า สูญเปล่า,ทั้งๆที่รัฐบาลมีผลงานปรากฏเยอะแยะเป็นร้อยเป็นพัน แก้ปัญหาหมักหมมของประเทศได้มากมาย,ยืนยันไม่ได้ต่อสู้เพื่อให้ได้อยู่ได้นาน แต่พยายามทำดีที่สุดเพื่อคนไทย 4 ปีไม่สูญเปล่า,ยอมรับยังมีความเป็นมนุษย์สูง ย่อมมีผิดพลาด มีโมโห มีโกรธ ไม่เข้าใจทำไมหลายคนต้องทำลายเกียรติยศนายกรัฐมนตรีของประเทศ โดยเฉพาะคำผรุสวาทในโซเชียลมีเดีย,บิดเบือนจนตำแหน่งนี้ fail ล้มเหลวไปหมด,ถึงจุดที่ ลุงตู่ ต้องเบิ้ลกระแสกลับแบบแรงๆ หลังโดนต้อนเข้ามุมอับเป็นฝ่ายตั้งรับ รัฐบาลตกเป็นรองแนวรบไซเบอร์วอร์ สงครามโซเชียลมีเดีย,ขณะที่ สมคิด ก็วิ่งสู้ฟัด เอาข้อมูลที่มีหลักแหล่งยืนยันได้มาหักล้างเกมปั่นกระแสความรู้สึกชาวบ้าน,ระบุล่าสุดได้รับการยืนยันจากหน่วยงานต่างประเทศที่ประเมินการเติบโตมองเศรษฐกิจไทยฟื้นแล้ว,โดยปีนี้จะเติบโตได้มากกว่าร้อยละ 4 อย่างแน่นอน,แต่ใช้เวลาอีกไม่นานการเติบโตจะลงไปถึงรากหญ้า เพราะตอนนี้ราคาพืชผลการเกษตรยังตกต่ำ,ว่ากันตามสภาพคนทำงานหนักที่ต้องสู้กับกระแสลอยๆ.,ทีมข่าวการเมือง
ตามสภาพสะบักสะบอมของนายดอน ปรมัตถ์วินัย รมว.ต่างประเทศ ที่โดนนักข่าวดักล้อมหน้าล้อมหลัง จี้ถามเรื่องการแสดงสปิริตลาออกจากตำแหน่ง
วิเคราะห์การเมือง,ทีมข่าวการเมือง,ดอน ปรมัตถ์วินัย,ประยุทธ์ จันทร์โอชา,ปรับ ครม.